২০০১ সালে বোদা উপজেলা সদরের বোদা সদর, চন্দবাড়ি এবং বলরামপুর ইউনিয়নের কিছু অংশ নিয়ে গঠিত হয় বোদা পৌরসভা। সীমানা-সংক্রান্ত জটিলতায় প্রতিষ্ঠার ১৭ বছরেও নির্বাচন অনুষ্ঠিত হয়নি এই পৌরসভায়। অবশেষে আগামী ২৮ ডিসেম্বর অনুষ্ঠিত হবে বোদা পৌরসভা নির্বাচন। আওয়ামী লীগ, বিএনপি ছাড়াও স্বতন্ত্র প্রার্থী হিসেবে বিএনপির বিদ্রোহী একজনসহ ৪ জন প্রার্থী মেয়র পদে নির্বাচনে লড়ছেন। এছাড়া সংরক্ষিত মহিলা কাউন্সিলর পদে ২৪ জন এবং সাধারণ কাউন্সিলর পদে ৬০ জন প্রার্থী লড়ছেন। ১৪ বর্গকিলোমিটার এলাকা জুড়ে এই পৌরসভার ভোটার সংখ্যা ১৩ হাজার ১৬৪ জন।